
BUTŲ PIRKIMO SKELBIAMŲ DERYBŲ BŪDU SĄLYGOS 

I. BENDROSIOS NUOSTATOS 

1. Birštono savivaldybės administracija (toliau – Perkančioji organizacija), didindama Birštono savivaldybės socialinio būsto fondą, siekdama išplėsti galimybes aprūpinti būstu asmenis ir šeimas, turinčias teisę į socialinio būsto nuomą, skelbiamų derybų būdu siekia įsigyti gyvenamosios paskirties patalpas – socialinius būstus. Birštono savivaldybės nuosavybėn socialinio būsto fondo plėtrai numatomi įsigyti (perkami) 3 (trys) butai, esantys Birštono mieste.

2. Pirkimas skaidomas į dalis:
2.1. I pirkimo dalis. Pirkimo objektas – 1 butas.

2.1.1. Butui keliami šie reikalavimai:
2.1.1.1. naudingasis plotas ne didesnis kaip 40 kv. metrų;
2.1.1.2. susisiekimo atžvilgiu yra patogioje vietoje;
2.1.1.3. butai gali būti perkami su inventorizuotais ir teisiškai įregistruotais butų priklausiniais (rūsiais ir pan.), jei tokie yra, o buto kadastro byla turi atitikti esamą buto patalpų padėtį. Jeigu rūsys nėra įregistruotas buto priklausiniu, tai jo įsigijimo išlaidos netinkamos finansuoti projekto biudžeto lėšomis;
2.1.1.4. yra geros techninės būklės, tinkamas gyventi be papildomų išlaidų, turi atitikti teisės aktų nustatytus sanitarinius, techninius ir energinio naudingumo gyvenamosioms patalpoms reikalavimus. Jeigu butas pasiūlymo dienai yra naujos statybos ir pilnai neįrengtas, butas turi būti visiškai įrengtas iki pirkimo–pardavimo sutartyje numatytos datos;
2.1.1.5. turi turėti visus komunalinius patogumus (vandentiekis, kanalizacija, šildymas, karštas vanduo, elektra);
2.1.1.6. turi būti įrengti vandens, elektros, dujų (jei jos yra) apskaitos prietaisai;

2.1.1.7. santechnikos ir kita bute esanti įranga turi būti tvarkinga ir veikianti.

2.2. II pirkimo dalis. Pirkimo objektas – 1 butas.

2.2.1. Butui keliami šie reikalavimai:
2.2.1.1. naudingasis plotas ne didesnis kaip 40 kv. metrų;
2.2.1.2. susisiekimo atžvilgiu yra patogioje vietoje;
2.2.1.3. butai gali būti perkami su inventorizuotais ir teisiškai įregistruotais butų priklausiniais (rūsiais ir pan.), jei tokie yra, o buto kadastro byla turi atitikti esamą buto patalpų padėtį. Jeigu rūsys nėra įregistruotas buto priklausiniu, tai jo įsigijimo išlaidos netinkamos finansuoti projekto biudžeto lėšomis;
2.2.1.4. yra geros techninės būklės, tinkamas gyventi be papildomų išlaidų, turi atitikti teisės aktų nustatytus sanitarinius, techninius ir energinio naudingumo reikalavimus gyvenamosioms patalpoms. Jeigu butas pasiūlymo dienai yra naujos statybos ir iki galo neįrengtas, butas turi būti visiškai įrengtas iki pirkimo–pardavimo sutartyje numatytos datos;
2.2.1.5. turi turėti visus komunalinius patogumus (vandentiekis, kanalizacija, šildymas, karštas vanduo, elektra); 

2.2.1.6. turi būti įrengti vandens, elektros, dujų (jei jos yra) apskaitos prietaisai;

2.2.1.7. santechnikos ir kita bute esanti įranga turi būti tvarkinga ir veikianti.

2.3. III pirkimo dalis. Pirkimo objektas – 1 butas.

2.3.1. Butui keliami šie reikalavimai:
2.3.1.1. naudingasis plotas ne didesnis kaip 40 kv. metrų;
2.3.1.2. susisiekimo atžvilgiu yra patogioje vietoje;
2.3.1.3. butai gali būti perkami su inventorizuotais ir teisiškai įregistruotais butų priklausiniais (rūsiais ir pan.), jei tokie yra, o buto kadastro byla turi atitikti esamą buto patalpų padėtį. Jeigu rūsys nėra įregistruotas buto priklausiniu, tai jo įsigijimo išlaidos netinkamos finansuoti projekto biudžeto lėšomis;
2.3.1.4. yra geros techninės būklės, tinkamas gyventi be papildomų išlaidų, turi atitikti teisės aktų nustatytus sanitarinius, techninius ir energinio naudingumo reikalavimus gyvenamosioms patalpoms. Jeigu butas pasiūlymo dienai yra naujos statybos ir iki galo neįrengtas, butas turi būti visiškai įrengtas iki pirkimo–pardavimo sutartyje numatytos datos;
2.3.1.5. turi turėti visus komunalinius patogumus (vandentiekis, kanalizacija, šildymas, karštas vanduo, elektra); 

2.3.1.6. turi būti įrengti vandens, elektros, dujų (jei jos yra) apskaitos prietaisai;

2.3.1.7. santechnikos ir kita bute esanti įranga turi būti tvarkinga ir veikianti.

3. Kiekvienai pirkimo daliai bus sudaroma atskira pirkimo sutartis.

4. Tas pats kandidatas pasiūlymus gali teikti visoms pirkimo dalims. Jeigu kandidatas teikia pasiūlymą dėl to paties buto dviem pirkimo ar daugiau dalims, kartu su pasiūlymais jis gali pateikti tik vieną reikalaujamų pridėti dokumentų komplektą.

5. Butai perkami vadovaujantis Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašu (toliau – Aprašas), patvirtintu Lietuvos Respublikos Vyriausybės 2003 m. birželio 25 d. nutarimu Nr. 841 „Dėl Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašo patvirtinimo“, Birštono savivaldybės 2016–2019 metų socialinio būsto fondo plėtros programa, patvirtinta Birštono savivaldybės tarybos 2016 m. rugsėjo 30 d. sprendimu Nr. TS-148 ,,Dėl Birštono savivaldybės 2016–2019 metų socialinio būsto fondo plėtros programos patvirtinimo“, Birštono savivaldybės tarybos 2016 m. spalio 28 d. sprendimu Nr. TS-157 „Dėl butų pirkimo Birštono savivaldybės socialinio būsto fondui plėtoti“ ir iš Europos Sąjungos struktūrinių fondų lėšų  finansuojamo projekto Nr. 08.1.2-CPVA-R-408-21-0003 „Socialinio būsto fondo plėtra Birštono savivaldybėje“ 2016 m. rugpjūčio 18 d. sutartimi Nr. 08.1.2-CPVA-R-408-21-0003/(11.18)-IS-247. 

6. Pirkimas vykdomas vadovaujantis Aprašu ir šiomis Butų pirkimo skelbiamų derybų būdu sąlygomis (toliau – Sąlygos).

7. Perkančioji organizacija – Birštono savivaldybės administracija, kodas – 188750166, adresas – Birštonas, Jaunimo g. 2, tel. (8 319) 65 555, faks. (8 319) 65 555, el. p. sekretore@birstonas.lt. Pirkimą organizuoja ir vykdo Birštono savivaldybės administracijos direktoriaus įsakymu sudaryta Butų pirkimo komisija (toliau – Komisija). 

8. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų. Priimant sprendimus dėl Sąlygų, vadovaujamasi racionalumo principu.

9. Kandidatai privalo atidžiai perskaityti visus Sąlygų reikalavimus, jų priedus ir laikytis Sąlygose nustatytų reikalavimų.

10. Išlaidos, susijusios su dalyvavimu derybose, kandidatams nekompensuojamos.

11. Apie pirkimą paskelbiama vietos laikraštyje, Birštono savivaldybės interneto tinklalapyje www.birstonas.lt, www.birstonas.lt/verslininkams/informacija/ bei pateikiama kandidatui paprašius. Skelbimo teksto forma pateikiama priede.

12. Butų pirkimo išlaidos finansuojamos Europos Sąjungos ir Birštono savivaldybės biudžeto lėšomis.

II. PIRKIMO OBJEKTAS IR PRIVALOMIEJI REIKALAVIMAI

13. Pirkimo objektas – Birštono savivaldybės nuosavybėn socialinio būsto fondo plėtrai numatomi įsigyti (perkami) 3 (trys) vieno kambario su visais komunaliniais patogumais butai, kurių kiekvieno naudingas plotas ne didesnis kaip 40 kv. metrų, esantys Birštono mieste. 
14. Reikalavimai perkamiems butams:

14.1. butai turi būti tinkami gyventi, t. y. atitikti nustatytus sanitarinius ir techninius reikalavimus;

14.2. butai negali būti pastate, kuris (ar jo dalis) yra avarinės būklės;

14.3. perkami butai turi būti geros techninės būklės. Perkami butai turi atitikti Lietuvos Respublikos teisės aktų nustatytus sanitarinius, techninius ir energetinio naudingumo reikalavimus gyvenamosioms patalpoms;

14.4. perkamuose butuose turi būti komunaliniai patogumai (vandentiekis, kanalizacija, šildymas, karštas vanduo, elektra). Taip pat turi būti įrengti vandens, elektros, dujų (jeigu yra dujos) apskaitos prietaisai. Santechnikos (dušas arba vonia, tualetas), patalpų šildymo prietaisai ir kita įranga turi būti techniškai tvarkingi, veikiantys;

14.5. jeigu siūlomi butai pasiūlymų pateikimo dieną yra neįrengti, pasiūlymą pateikęs asmuo turi įsipareigoti siūlomus butus įrengti iki pirkimo–pardavimo sutartyje nurodytos datos;
14.6. perkami butai turi būti Birštono mieste; 
14.7. perkami butai negali būti perleisti tretiesiems asmenims, įkeisti ar kitaip suvaržytos butų valdymo ir naudojimo teisės, neturi būti nustatyti kiti apribojimai;

14.8. perkami butai neturi būti kitų asmenų deklaruojami kaip gyvenamoji vieta;

14.9. neturi būti įsiskolinimų už komunalines paslaugas;

14.10. perkami butai neturi būti įkeisti ar kitaip apsunkintas jų pardavimas (uždėtas areštas, nėra reikiamų pilnamečių šeimos narių sutikimų, teismo leidimo parduoti butą ir pan.).

15. Komisija neperka butų:

15.1. įrengtų buvusiuose bendrabučiuose;

15.2. esančių mediniuose ar karkasiniuose pastatuose; 
15.3. su bendro naudojimo patalpomis (virtuve, tualetu, dušu, vonia);

15.4. su krosniniu ar elektriniu šildymu;

15.5. įrengtų pusrūsiuose, palėpėse, užstatytuose praėjimuose;

15.6. kurių patalpų išdėstymas nesutampa su butų kadastrinėse bylose nurodytais duomenimis;

15.7. kurių baigtumas nėra 100 proc. (išskyrus atvejus, kai butai yra naujos statybos ir pasiūlymo pateikimo dienai yra neįrengti, bet yra įsipareigojimas juos įrengti iki pirkimo–pardavimo sutartyje numatytos datos;

15.8. įsigytų ar renovuotų už kreditavimo įstaigų kreditus ir nebaigtus išmokėti.

16. Buto pirkimo–pardavimo sutarties sudarymo dieną nustatyta tvarka turi būti sumokėti visi mokesčiai už komunalines paslaugas, karštą ir šaltą vandenį, elektros ir šiluminę energiją, dujas, vietinė rinkliava ir kt.

17. Įvykdžius pirkimo procedūras, butai ir jų priklausiniai (sandėliai rūsyje) turi būti perduodami geros techninės būklės, tvarkingi, švarūs, atlaisvinti, nereikalaujantys papildomų remonto (atsižvelgiant į 15.7 punkte nurodytą atvejį) ar kitokių tvarkymo išlaidų.

18. Pirkimo būdas – skelbiamos derybos. Skelbimo teksto forma nustatyta 1 priede.

III. PARAIŠKŲ RENGIMAS, PATEIKIMAS, KEITIMAS 

19. Komisija pirkimo sąlygas paskelbia Birštono savivaldybės interneto tinklapyje www.birstonas.lt, www.birstonas.lt/verslininkams/informacija/ arba pateikia kandidatui, jam paprašius. Komisija, kandidatui paprašius, Sąlygas pateikia ne vėliau kaip per 3 darbo dienas nuo kandidato prašymo pateikti šiuos dokumentus gavimo dienos. Sąlygas nemokamai išduoda Birštono savivaldybės administracijos Strateginio planavimo ir investicijų skyrius (Birštonas, Jaunimo g. 2, tel. (8 319) 62 009, 338 kab., el. paštas jovita.tirviene@birstonas.lt) pasirašytinai. 

20. Vokai su šių Sąlygų 2 priede nurodytos formos lietuvių kalba užpildyta paraiška ir priedais kartu su siūlomų pirkti butų dokumentais pateikiami Komisijai Birštono savivaldybės administracijos Strateginio planavimo ir investicijų skyriui (Birštonas, Jaunimo g. 2, 338 kab., tel. (8 319) 62 009), iki 2017 m. gruodžio 28 d., 10.00 val. (ne trumpiau kaip12 kalendorinių dienų po skelbimo). Vokus su šių Sąlygų 2 priede nurodytos formos lietuvių kalba užpildyta paraiška ir priedais kartu su siūlomų pirkti butų dokumentais galima atsiųsti paštu nurodytu adresu ne vėliau kaip iki nurodytos pasiūlymų pateikimo dienos. Ant voko turi būti užrašyta - „Pasiūlymas Butų pirkimui skelbiamų derybų būdu. Neatplėšti iki 20...... m. ..... d. ... val.“. Paraiškos (su priedais) lapai turi būti sunumeruoti, susiūti taip, kad, nepažeidžiant susiuvimo nebūtų galima į paraišką įdėti naujų lapų arba pakeisti lapus. Paskutinio paraiškos lapo antroje pusėje turi būti ją patvirtinantis kandidato ar jo įgalioto asmens parašas ir antspaudas (jei kandidatas – juridinis asmuo).

21. Kandidatas iki galutinio paraiškų pateikimo termino turi teisę pakeisti, papildyti arba atšaukti savo paraišką. Toks pakeitimas arba pranešimas, kad paraiška atšaukiama, pripažįstamas galiojančiu, jeigu Komisija jį gauna raštu iki paraiškos pateikimo termino pabaigos. Vėliau pateiktos paraiškos nebus nagrinėjamos.

22. Paraiškas gali pateikti fiziniai ir juridiniai asmenys.

23. Kandidatas kartu su paraiška privalo pateikti: 

23.1. buto nuosavybę patvirtinančio dokumento kopiją, patvirtintą teisės aktų nustatyta tvarka;

23.2. kadastro duomenų bylos kopiją. Buto kadastro byla turi atitikti esamo buto išplanavimą;

23.3. parduodamo buto techninius ir ekonominius duomenis;

23.4. įgalinimus patvirtinančius dokumentus, suteikiančius teisę asmeniui derėtis dėl buto pardavimo (asmens dokumento kopiją ar įgaliojimą);

23.5. butų energinio naudingumo sertifikato kopiją;
23.6. jei butas yra atnaujintame (modernizuotame) name, būtina pateikti viešosios įstaigos Birštono būste energijos taupymo agentūros pažymą apie savininko įvykdytus įsipareigojimus, susijusius su namo modernizavimu, kreditu ir palūkanomis. 
24. Kandidato pateikiami dokumentai turi būti parengti lietuvių kalba.

25. Paraiška turi galioti 90 (devyniasdešimt) kalendorinių dienų. Jeigu paraiškoje nenurodytas jos galiojimo laikas, laikoma, kad ji galioja tiek, kiek numatyta Sąlygose. Paraiškų galiojimo laikotarpiui nepasibaigus, Komisija gali prašyti, kad kandidatai pratęstų paraiškų galiojimą iki konkrečios nurodytos datos, ir praneša apie tai visiems kandidatams. Jei kandidatas iki Komisijos nustatytos datos neatsako į Komisijos prašymą pratęsti paraiškos galiojimą, laikoma, kad jis atmetė prašymą pratęsti paraiškos galiojimo terminą. Bet kokiu atveju paraiškos galiojimo termino pratęsimas nesuteikia teisės kandidatui pakeisti paraiškos turinio.

26. Jeigu Komisija kandidato parduodamo buto dokumentus gauna pasibaigus nustatytam terminui, šie dokumentai grąžinami juos pateikusiam kandidatui.

27. Komisija neatsako už pašto vėlavimus ar kitus nenumatytus atvejus, dėl kurių paraiškos nebuvo gautos ar gautos pavėluotai. Pavėluotai gautos paraiškos gražinamos kandidatams registruotu laišku.

IV.  PIRKIMO SĄLYGŲ PAAIŠKINIMAS IR PATIKSLINIMAS

28. Nesibaigus pasiūlymų pateikimo terminui, Komisija turi teisę savo iniciatyva paaiškinti, patikslinti Sąlygas. 

29.
Atsakydama į kiekvieną kandidato raštu pateiktą prašymą paaiškinti Sąlygas, jeigu jis buvo pateiktas likus 3 (trims) darbo dienoms iki pasiūlymų pateikimo termino, arba aiškindama, tikslindama Sąlygas savo iniciatyva, Komisija turi paaiškinimus, patikslinimus paskelbti Birštono savivaldybės interneto tinklalapyje www.birstonas.lt, www.birstonas.lt/verslininkams/informacija/ ir raštu išsiųsti visiems kandidatams, kurie kreipėsi į Komisiją dėl Sąlygų gavimo, ne vėliau kaip likus 3 (trims) darbo dienoms iki pasiūlymų pateikimo termino pabaigos. Į laiku gautą tiekėjo prašymą paaiškinti Sąlygas Komisija atsako ne vėliau kaip per 3 (tris) darbo dienas nuo jo gavimo dienos. Komisija, atsakydama kandidatui, kartu siunčia paaiškinimus ir visiems kitiems kandidatams, kurie kreipėsi į Komisiją dėl Sąlygų gavimo, bet nenurodo, kuris kandidatas pateikė prašymą paaiškinti Sąlygas. Sąlygų paaiškinimai, patikslinimai Komisijos iniciatyva paskelbiami Birštono savivaldybės interneto tinklalapyje www.birstonas.lt, www.birstonas.lt/verslininkams/informacija/. 
30. Komisija, paaiškindama ar patikslindama Sąlygas, privalo užtikrinti kandidatų anonimiškumą, t. y. privalo užtikrinti, kad kandidatas nesužinotų kitų kandidatų, dalyvaujančių pirkimo procedūrose, pavadinimų ir kitų rekvizitų.

31.
Bet kokia informacija, Sąlygų paaiškinimai, pranešimai ar kitas Komisijos ir kandidato susirašinėjimas yra vykdomas raštu.
32. Komisija neturi teisės Sąlygų pateikti anksčiau, negu paskelbiama apie pirkimą viešai.

V. Kandidatų atranka deryboms ir kvietimas derėtis
 
33. Vokai su paraiškomis atplėšiami Komisijos posėdyje. Paraiškos vertinamos konfidencialiai, nedalyvaujant paraiškas pateikusiems kandidatams ar jų atstovams. Komisijos posėdis vyks 2017 m. gruodžio 28 d., 10.00 val. Birštono savivaldybės administracijoje, Jaunimo g. 2, Birštone. 
34. Komisija nagrinėja:

34.1. ar paraiška atitinka Sąlygose nustatytus reikalavimus;

34.2. ar siūlymas pirkti butą atitinka Sąlygų reikalavimus.

35. Komisija, išnagrinėjusi pateiktas paraiškas ir parduodamų butų dokumentus, esant būtinybei, pakartotinai, nurodydama atsakymo pateikimo datą, kreipiasi į kandidatus dėl parduodamų butų dokumentų tikslinimo bei paaiškinimų pateikimo. Kandidatams iki nustatyto termino nepateikus papildomų dokumentų arba pateikus patikslintus dokumentus, neatitinkančius reikalavimų, nustatytų pirkimo dokumentams, jų pateiktos paraiškos atmetamos.

36. Siūlomus butus Komisija apžiūri ir įvertina siūlomų pirkti butų atitikimą pirkimo sąlygų reikalavimams. Pildoma Siūlomo pirkti buto techninės būklės vertinimo forma (3 priedas). 

37. Komisija atmeta kandidato paraišką, jeigu:

37.1. kandidatas kartu su paraiška nepateikė reikalaujamų dokumentų ar informacijos;

37.2. paraiška (taip pat siūlomas butas) neatitinka Sąlygose nustatytų reikalavimų;

37.3. kandidatas pateikė melagingą informaciją.

38. Komisija ne vėliau kaip per 5 (penkias) kalendorines dienas pateikia kandidatui motyvuotą atsakymą, kodėl kandidato pateikta paraiška ir parduodamo buto dokumentai atmetami.

39. Jeigu visų kandidatų pateikti parduodamų butų dokumentai neatitinka reikalavimų, nustatytų šiose Sąlygose, arba negaunama nė vienos paraiškos dalyvauti derybose, pirkimo procedūros atliekamos iš naujo.

VI. Skelbiamų derybų vykdymas 

40. Komisija, apžiūrėjusi siūlomus pirkti būstus, užsako būstų, kurie atitinka Sąlygų reikalavimus, nekilnojamojo turto vertinimo ataskaitas.

41. Komisija ne vėliau kaip per 5 (penkias) kalendorines dienas kandidatus, kurių pateiktos paraiškos ir siūlomų pirkti butų dokumentai atitiko Sąlygose nustatytus reikalavimus, apžiūrėjusi butus bei gavusi turto vertinimo ataskaitas, informuoja apie kvietimą derėtis, nustato derybų datą, laiką ir vietą, papildomus dokumentus, kuriuos reikia pateikti deryboms, preliminarią derybų dienotvarkę.

42. Kandidatams teikiamame kvietime derėtis nurodoma informacija:

42.1. adresas, kur vyks derybos, derybų pradžios data ir valanda;

42.2. derybų objektas ir tema;

42.3. kokius dokumentus (būsimos sutarties priedus) reikia pateikti deryboms;

42.4. derybų kalba ar kalbos;

42.5. preliminari derybų procedūrų eiga ir dienotvarkė;

42.6. kita, Komisijos nuomone, svarbi informacija.

43. Derybų procedūrų metu Komisija:

43.1. nustato derybų su kandidatais eilę;

43.2. derasi su kiekvienu kandidatu atskirai dėl ekonomiškai naudingiausio rezultato;

43.3. tretiesiems asmenims negali atskleisti jokios iš kandidato gautos informacijos be jo sutikimo, neinformuoja kandidato apie susitarimus su kitais kandidatais.

44. Visiems dalyviams taikomi vienodi reikalavimai, suteikiamos vienodos galimybės ir pateikiama vienoda informacija.

45. Derybos protokoluojamos. Derybų protokolą pasirašo Komisijos pirmininkas, jos nariai ir kandidatas, su kuriuo derėtasi, arba jo įgaliotas atstovas.

46. Derybų metu Komisija derasi dėl techninių, ekonominių ir kitokių Sąlygose nustatytų reikalavimų, taip pat kainos (ji turi būti pagrįsta palyginti su nekilnojamųjų daiktų rinkos kainų analogais), siekdama ekonomiškai naudingiausio rezultato.

47. Komisija, priimdama sprendimą dėl laimėjusio (-ių) kandidato (-ų), vadovaujasi Sąlygose nustatytais vertinimo kriterijais, vertina siūlomų pirkti butų dokumentus, atsižvelgia į techninį vertinimą, nepriklausomo turto vertintojo nustatytą rinkos vertę, derybų rezultatus ir visam pirkimui numatytas lėšas. Komisija sudaro pasiūlymų eilę. 

48. Pasibaigus deryboms, Komisija galutinį sprendimą dėl laimėjusio (-ių) pasiūlymo (-ų) priima ne anksčiau kaip po 10 (dešimt) darbo dienų nuo pranešimo apie derybų rezultatus (nurodo derybas laimėjusį (-ius) kandidatą (-us) išsiuntimo kandidatams dienos.

49. Komisija galutinį sprendimą priima išnagrinėjusi kandidatų pretenzijas ir skundus, jei tokių buvo gauta. 

50. Kiekvienas pirkimu suinteresuotas kandidatas, kuris mano, kad Komisija nesilaikė Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašo, patvirtinto Lietuvos Respublikos Vyriausybės 2003 m. birželio 25 d. nutarimu Nr. 841 (toliau – Aprašas), nuostatų ir pažeidė ar pažeis jo teisėtus interesus, turi teisę pareikšti Komisijai pretenziją. Pretenzija turi būti pareikšta raštu per 10 darbo dienų nuo dienos, kurią kandidatas sužinojo arba turėjo ir galėjo sužinoti apie tariamą savo teisių pažeidimą, bet ne vėliau kaip iki galutinio sprendimo dėl derybas laimėjusio kandidato priėmimo.

51. Jeigu kandidato rašytinė pretenzija gauta iki sprendimo apie derybas laimėjusių kandidatų pranešimo išsiuntimo, Komisija privalo sustabdyti pirkimo procedūras iki išnagrinės gautą pretenziją ir priims dėl jos sprendimą.

52. Jeigu dėl pretenzijų nagrinėjimo pratęsiami šiose Sąlygose nustatyti pirkimo procedūrų terminai, apie tai pranešimus, nurodydama terminų nukėlimo priežastis, Komisija išsiunčia kandidatams, su kuriais deramasi.

53. Komisija privalo išnagrinėti pretenzijas ir priimti motyvuotą sprendimą ne vėliau kaip per 7 (septynias) darbo dienas nuo pretenzijos gavimo dienos, taip pat ne vėliau kaip kitą darbo dieną pranešti pretenziją pateikusiam kandidatui apie priimtą sprendimą. Išnagrinėjus pretenziją, pirkimo procedūra tęsiama.

54. Kandidatas Komisijos sprendimus ar sprendimus dėl išnagrinėtų pretenzijų gali apskųsti teismui.

55. Derybos su kandidatais laikomos įvykusiomis ir pasibaigusiomis, kai derybų rezultatai atitinka pirkimo sąlygas ir galutinai susitariama su laimėjusiu kandidatu dėl pirkimo. Derybų su kandidatu pabaiga įforminama protokolu. 
56. Priėmusi galutinį sprendimą dėl derybas laimėjusio kandidato, Komisija nedelsdama (ne vėliau kaip per 3 (tris) darbo dienas) praneša derybas laimėjusiam kandidatui derybų rezultatus. 

57. Pirkimo procedūros nutraukiamos esant bent vienai iš šių aplinkybių:

57.1. kai atsiranda aplinkybių, dėl kurių pirkimas tampa nenaudingas ar neteisėtas, o jų iš anksto nebuvo galima numatyti;

57.2. kai nesusitariama dėl pirkimo kainos ar kitų sąlygų;

57.3 kai kandidatas atsisako pasirašyti sutartį ir nėra kito kandidato, kuris atitiktų 60 punkte nustatytus kriterijus;

57.4. kandidatų pateiktuose pasiūlymuose nurodyta per didelė, perkančiajai organizacijai nepriimtina, siūlomo parduoti buto kaina.

58. Komisija gali organizuoti pakartotines derybas, jeigu po pirmųjų derybų visų siūlomų pirkti butų kainos yra didesnės už turto vertintojų nustatytas rinkos vertes. 

VII. VERTINIMO KRITERIJAI

59. Komisija sudaro kiekvienai pirkimo daliai pasiūlymų vertinimo eilę pagal ekonominio naudingumo vertinimo kriterijus. Laimėtoju (-ais) išrenkamas (-ami) kandidatas (-ai), kurių pasiūlymų ekonominio naudingumo vertinimo kriterijus po derybų yra didžiausias ir per derybas pasiūlyta galutinė kaina yra ne didesnė už nepriklausomo turto vertintojo nustatytą rinkos vertę ir ne per didelė perkančiajai organizacijai.

60. Perkamų butų ekonominis naudingumas pagal nustatytus vertinimo kriterijus nustatomas pagal Socialinių būstų (butų) pirkimo 2016–2019 metais ekonominiame ir socialiniame pagrindime nustatytą metodiką. Vertinimo kriterijai pateikiami lentelėje, kurioje jų svarbą rodo priskirtas balų kiekis:

	Eil. Nr.
	Vertinimo kriterijus
	Vertinimo ribos (balai)
	Vertinimo balai
	Vertinimas (balais)

	1.
	Pastato, kuriame yra butas, eksploatavimo trukmė:
	0–40
	
	

	1.1.
	Atnaujintas (renovuotas)
	
	40
	

	1.2.
	5–10 metų
	
	30
	

	1.3.
	11–20 metų
	
	20
	

	1.4.
	21–30 metų
	
	10
	

	1.5.
	31–50 metų
	
	0
	

	2.
	Buto langų būklė:
	0–10
	
	

	2.1.
	Pakeisti (klijuoto medžio)
	
	10
	

	2.2.
	Pakeisti (plastikiniai)
	
	5
	

	2.3.
	Seni, nekeisti
	
	0
	

	3.
	Buto lauko (išorinės) durys:
	0–10
	
	

	3.1.
	Pakeistos (šarvuotos)
	
	10
	

	3.2.
	Pakeistos (medinės)
	
	5
	

	3.3.
	Pakeistos (plastikinės)
	
	3
	

	3.4.
	Senos
	
	0
	

	4.
	Energinio naudingumo klasė:
	0–20
	
	

	4.1.
	A++
	
	 20
	

	4.2.
	A+
	
	18 
	

	4.3.
	A
	
	15
	

	4.4.
	B
	
	12
	

	4.5.
	C
	
	10
	

	4.6.
	D
	
	7
	

	4.7.
	E
	
	5
	

	4.8.
	F
	
	2
	

	4.9.
	G
	
	0
	

	5.
	Balkonas
	0–5
	
	

	5.1.
	Yra
	
	5
	

	5.2.
	Nėra
	
	0
	

	6.
	Sandėlis rūsyje
	0–5
	
	

	6.1.
	Yra
	
	5
	

	6.2.
	Nėra
	
	0
	

	7.
	Buto padėtis pastate:
	0–5
	
	

	7.1.
	Vidinis
	
	5
	

	7.2.
	Kampinis
	
	0
	

	8.
	Atstumas iki autobusų stoties 
	0–5
	
	

	8.1.
	Iki 500 metrų
	
	5
	

	8.2.
	Nuo 501 metrų iki 1000 metrų
	
	2
	

	
	Iš viso:
	0–100
	x
	


61. Butų ekonominis naudingumas nustatomas pagal formulę:

	S = C + T
	1 formulė

	S - 
	Ekonominio naudingumo įvertinimas

	C - 
	Kandidato pasiūlytos (suderėtos) kainos įvertinimo balų suma

	C = 
	(C min / C p ) X

	C min -
	Mažiausia pasiūlyta buto 1 kv. m. kaina Eur

	C p - 
	Kandidato pasiūlyta buto 1 kv. m. kaina Eur

	X - 
	Kainos įvertinimo lyginamasis svoris (X=60)

	T - 
	Techninio įvertinimo balų suma

	T = (T i / T max) Y
	2 formulė

	T i  - 
	Buto techninio vertinimo balų suma

	Tmax -
	Maksimali buto techninio įvertinimo balų suma (T max = 100)

	Y - 
	Techninio įvertinimo lyginamasis svoris (Y = 40) 


62. Balai už 60 punkte nurodytus vertinimo kriterijus skiriami apžiūrėjus siūlomą parduoti butą ir surašius apžiūros aktą (3 priedas).

63. Apskaičiavus kiekvieno pasiūlymo ekonominį naudingumą, pagal jį mažėjimo tvarka sudaroma siūlomų pirkti butų preliminari eilė kiekvienai pirkimo daliai.

64. Įvertinus derybų rezultatus, perskaičiuojamas kiekvieno pasiūlymo ekonominis naudingumas ir išrenkami trys kandidatai, kurių siūlomų pirkti butų ekonominis naudingumas didžiausias.

viII. Pirkimo–PARDAVIMO sutartis
 

65. Perkančioji organizacija, gavusi iš Komisijos pirkimo ataskaitą ir parduodamų butų dokumentus, per 3 darbo dienas turi nustatyti pirkimo–pardavimo sutarties pasirašymo vietą, dieną, tikslų laiką ir apie tai pranešti derybas laimėjusiems kandidatams. 
66. Jeigu kandidatas, kuriam buvo pasiūlyta sudaryti pirkimo–pardavimo sutartį, raštu atsisako ją sudaryti arba iki perkančiosios organizacijos nurodyto laiko neatvyksta sudaryti pirkimo–pardavimo sutarties, arba atsisako sudaryti pirkimo–pardavimo sutartį derybose sutartomis sąlygomis, arba atvyksta pasirašyti pirkimo–pardavimo sutartį, bet jos nepasirašo ir nepateikia svarbių motyvų, laikoma, kad jis atsisakė sudaryti pirkimo–pardavimo sutartį. Tokiu atveju Komisija siūlo sudaryti pirkimo​–pardavimo sutartį su antru kandidatu. Jeigu antrojo kandidato, kurio parduodamo buto dokumentai geriausiai atitinka pirkimo sąlygas, pardavimo kaina yra didesnė kaip 9 procentai už pirmojo kandidato, pirkimas skelbiamas iš naujo. 

67. Pirkimo–pardavimo sutartis negali būti sudaryta su kandidatu, jei šis reikalauja, kad sutarties kaina būtų konfidenciali ir neskelbiama. 

68. Pirkimo–pardavimo sutartis sudaroma Lietuvos Respublikos civilinio kodekso ir kitų teisės aktų nustatyta tvarka per 20 (dvidešimt) kalendorinių dienų po pasiūlymo sudaryti sutartį, o butų perdavimo–priėmimo aktai surašomi per 10 (dešimt) kalendorinių dienų po pirkimo–pardavimo sutarties pasirašymo.

69. Prieš pasirašydamas pirkimo–pardavimo sutartį, gyvenamųjų patalpų savininkas ar jo įgaliotas asmuo turi pateikti šiuos dokumentus:

69.1. asmens dokumentą (pasą ar asmens tapatybės kortelę), įmonės registracijos pažymėjimą ir įstatus (juridiniai asmenys);

69.2. gyvenamųjų patalpų teisinės registracijos dokumentus bei kadastrinių matavimų bylą;

69.3. dokumentus, įrodančius, kad gyvenamosiose patalpose nėra kitų asmenų, deklaravusių gyvenamąją vietą;

69.4. buto energinio naudingumo sertifikatą;
69.5. pažymas iš komunalines paslaugas teikiančių įmonių apie įsiskolinimų neturėjimą.
69.6. notaro patvirtintą sutuoktinių (bendraturčių) sutikimą parduoti gyvenamąsias patalpas (jeigu paraišką pateikė ne abu sutuoktiniai) (fiziniai asmenys). Jei sutuoktiniai išsituokę – santuokos nutraukimo liudijimo kopiją. Jei sutuoktinis miręs – mirties liudijimo kopiją. Jei sutuoktiniai turi nepilnamečių vaikų – teismo leidimą;
69.7. notaro patvirtintą įgaliojimą arba įstatyme nustatytos formos įgaliojimą, jei pasirašo savininko įgaliotas asmuo. Bendraturčių sprendimą (sutikimą) parduoti nekilnojamus daiktus Lietuvos Respublikos civilinio kodekso 4.79 straipsnio nustatyta tvarka ir dokumentus, suteikiančius teisę pasirašyti pardavimo dokumentus.

70. Pirkimo–pardavimo sutartis laikoma sudaryta, kai yra pasirašyta abiejų sandorio šalių, patvirtinta notaro ir įregistruota Nekilnojamojo turto registre.

71. Visi ginčai sprendžiami šalių susitarimu. Neišsprendus ginčo nustatyta tvarka, kreipiamasi į teismą.

72. Pirkimo–pardavimo sutarties sudarymo išlaidas apmoka perkančioji organizacija.

73. Pinigai už nupirktas gyvenamąsias patalpas pervedami į laimėjusio kandidato nurodytą sąskaitą per 15 (penkiolika) kalendorinių dienų nuo pirkimo–pardavimo sutarties sudarymo ir priėmimo–perdavimo akto pasirašymo.

______________________

                   Butų Birštono mieste pirkimo 

    skelbiamų derybų būdu sąlygų 

            1 priedas

(Butų pirkimo skelbiamų derybų būdu skelbimo forma)

SKELBIAMAS BUTŲ BIRŠTONO MIESTE PIRKIMAS SKELBIAMŲ DERYBŲ BŪDU 
Perkančioji organizacija – Birštono savivaldybės administracija (kodas 188750166), Jaunimo g. 2, 59206 Birštonas, tel. (8 319) 65 555, faks. (8 319) 65 555, el. p. sekretore@birstonas.lt
Pirkimo būdas – skelbiamos derybos.

Pirkimas vykdomas vadovaujantis Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašu, patvirtintu Lietuvos Respublikos Vyriausybės 2003 m. birželio 23 d. nutarimu Nr. 841 (Lietuvos Respublikos Vyriausybės 2004 m. vasario 25 d. nutarimo Nr. 211 redakcija).
1. Skelbiamų derybų būdu perkami 3 (trys) vieno kambario butai, esantys Birštono mieste.

2. Pirkimas skaidomas į dalis:

2.1. I pirkimo dalis. Pirkimo objektas – 1 butas.

2.1.1. Butui keliami šie reikalavimai:
2.1.1.1. naudingasis plotas ne didesnis kaip 40 kv. metrų;
2.1.1.2. susisiekimo atžvilgiu yra patogioje vietoje;
2.1.1.3. butai gali būti perkami su inventorizuotais ir teisiškai įregistruotais butų priklausiniais (rūsiais ir pan.), jei tokie yra, o buto kadastro byla turi atitikti esamą buto patalpų padėtį. Jeigu rūsys nėra įregistruotas buto priklausiniu, tai jo įsigijimo išlaidos netinkamos finansuoti projekto biudžeto lėšomis;
2.1.1.4. yra geros techninės būklės, tinkamas gyventi be papildomų išlaidų, turi atitikti teisės aktų nustatytus sanitarinius, techninius ir energinio naudingumo reikalavimus gyvenamosioms patalpoms. Jeigu butas pasiūlymo dienai yra naujos statybos ir iki galo neįrengtas, butas turi būti visiškai įrengtas iki pirkimo–pardavimo sutartyje numatytos datos;
2.1.1.5. turi turėti visus komunalinius patogumus (vandentiekis, kanalizacija, šildymas, karštas vanduo, elektra); 

2.1.1.6. turi būti įrengti vandens, elektros, dujų (jei jos yra) apskaitos prietaisai;

2.1.1.7. santechnikos ir kita bute esanti įranga turi būti tvarkinga ir veikianti.

2.2. II pirkimo dalis. Pirkimo objektas – 1 butas.

2.2.1. Butui keliami šie reikalavimai:
2.2.1.1. naudingasis plotas ne didesnis kaip 40 kv. metrų;
2.2.1.2. susisiekimo atžvilgiu yra patogioje vietoje;
2.2.1.3. butai gali būti perkami su inventorizuotais ir teisiškai įregistruotais butų priklausiniais (rūsiais ir pan.), jei tokie yra, o buto kadastro byla turi atitikti esamą buto patalpų padėtį. Jeigu rūsys nėra įregistruotas buto priklausiniu, tai jo įsigijimo išlaidos netinkamos finansuoti projekto biudžeto lėšomis;
2.2.1.4. yra geros techninės būklės, tinkamas gyventi be papildomų išlaidų, turi atitikti teisės aktų nustatytus sanitarinius, techninius ir energinio naudingumo reikalavimus gyvenamosioms patalpoms. Jeigu butas pasiūlymo dienai yra naujos statybos ir iki galo neįrengtas, butas turi būti visiškai įrengtas iki pirkimo–pardavimo sutartyje numatytos datos;
2.2.1.5. turi turėti visus komunalinius patogumus (vandentiekis, kanalizacija, šildymas, karštas vanduo, elektra; 
2.2.1.6. turi būti įrengti vandens, elektros, dujų (jei jos yra) apskaitos prietaisai;

2.2.1.7. santechnikos ir kita bute esanti įranga turi būti tvarkinga ir veikianti.

2.3. III pirkimo dalis. Pirkimo objektas – 1 butas.

2.3.1. Butui keliami šie reikalavimai:
2.3.1.1. naudingasis plotas ne didesnis kaip 40 kv. metrų;
2.3.1.2. susisiekimo atžvilgiu yra patogioje vietoje;
2.3.1.3. butai gali būti perkami su inventorizuotais ir teisiškai įregistruotais butų priklausiniais (rūsiais ir pan.), jei tokie yra, o buto kadastro byla turi atitikti esamą buto patalpų padėtį. Jeigu rūsys nėra įregistruotas buto priklausiniu, tai jo įsigijimo išlaidos netinkamos finansuoti projekto biudžeto lėšomis;
2.3.1.4. yra geros techninės būklės, tinkamas gyventi be papildomų išlaidų, turi atitikti teisės aktų nustatytus sanitarinius, techninius ir energinio naudingumo reikalavimus gyvenamosioms patalpoms. Jeigu butas pasiūlymo dienai yra naujos statybos ir iki galo neįrengtas, butas turi būti visiškai įrengtas iki pirkimo–pardavimo sutartyje numatytos datos;
2.3.1.5. turi turėti visus komunalinius patogumus (vandentiekis, kanalizacija, šildymas, karštas vanduo, elektra); 

2.3.1.6. turi būti įrengti vandens, elektros, dujų (jei jos yra) apskaitos prietaisai;

2.3.1.7. santechnikos ir kita bute esanti įranga turi būti tvarkinga ir veikianti.

3. Pasiūlymų vertinimo kriterijai – atsižvelgiant į derybų rezultatus ir remiantis vertinimo kriterijais, nustatytais pirkimo dokumentuose.

4. Pirkimo dokumentai skelbiami Birštono savivaldybės interneto tinklalapyje www.birstonas.lt,  http://birstonas.lt/verslininkams/informacija/ (gali būti išduodami Birštono savivaldybės administracijos Strateginio planavimo ir investicijų skyriuje, Birštono savivaldybės administracija, Jaunimo g. 2, 59206, Birštonas, 338 kab., tel. (8 319) 62 009, el. paštas jovita.tirviene@birstonas.lt).  

5. Paraiškos parduoti butus ir jų dokumentai (buto nuosavybę patvirtinančio dokumento kopija, patvirtinta teisės aktų nustatyta tvarka, kadastro duomenų bylos kopija (buto kadastro byla turi atitikti esamo buto išplanavimą), kopija, parduodamo nekilnojamo turto techniniai ir ekonominiai duomenys, įgalinimus patvirtinantys dokumentai, suteikiantys teisę asmeniui derėtis dėl buto pardavimo (asmens dokumento kopija ar įgaliojimas), buto energinio naudingumo sertifikato kopija, jei butas yra atnaujintame (modernizuotame) name, viešosios įstaigos Birštono būsto energijos taupymo agentūros pažymos apie savininko įvykdytus įsipareigojimus, susijusius su namo modernizavimu, kreditu ir palūkanomis, kopija, parengti lietuvių kalba, pateikiami (paštu, per kurjerį, įteikiama tiesiogiai) Birštono savivaldybės administracijos Strateginio planavimo ir investicijų skyriui, 338 kab., Jaunimo g. 2, Birštone, iki 2017 m. gruodžio 28 d., 10.00 val. 

6. Pasiūlymo pateikimo terminas – iki 2017 m. gruodžio 28 d., 10.00 val., darbo dienomis ir darbo valandomis.

7. Komisijos posėdis, kuriame bus atplėšiami vokai su paraiškomis, vyks 2017 m. gruodžio 28 d., 10.00 val., Birštono savivaldybės administracijoje, Jaunimo g. 2, Birštone. 

8. Pasiūlymų pateikimas – užklijuotuose vokuose kandidatas pateikia pats, per kurjerį arba atsiunčia paštu iki vokų atplėšimo procedūros  pradžios, t. y. iki 2017 m. gruodžio 28 d., 10.00 val. Ant voko turi būti užrašyta: „Pasiūlymas Butų pirkimui skelbiamų derybų būdu. Neatplėšti iki 20...... m. ..... d. ... val.“
​​​​​​​​​​​​​​​​​​​​​​​​​​​​____________________

	
	Butų Birštono mieste pirkimo 

 skelbiamų derybų būdu sąlygų 

                       2 priedas


Paraiškos dalyvauti Birštono savivaldybės administracijos skelbiamose derybose pirkti 

butus socialinio būsto fondo plėtrai forma

.............................................................................................................................................................

(Paraiškos teikėjo vardas, pavardė, asmens kodas, juridinio asmens pavadinimas, kodas)

....................................................................................................................................................................

(Buveinė, telefonas, el. pašto adresas)

......................................................................................................................................................................

(Banko pavadinimas, banko kodas ir sąskaita banke)

PARAIŠKA

....................

(Data)

Butų pirkimo komisijai







Siūlau Jums pirkti man nuosavybės teise priklausantį butą, kurio adresas - ..............................................................................................................................................................................................................................................................................................................................................

Parduodu už ............................... Eur, (...........................................................................................

............................................................................................................................................................. eurų).


(suma žodžiais)

	Eil. Nr.
	Prašoma pateikti informacija
	Informacija

	1.
	Parduodamo buto 1 kv. metro kaina, Eur (nurodoma siūloma kaina eurais)
	

	2.
	Notarinę buto pirkimo – pardavimo sutartį bus galima sudaryti (nurodoma data)
	

	3.
	Laikas, per kurį bus galima apžiūrėti butą (per 10 darbo dienų nuo paraiškos pateikimo datos)
	

	4.
	Parduotu butu Jūs galėsite naudotis (nurodoma data, nuo kada bus galima naudotis butu)
	

	5.
	Buto duomenys:
	

	5.1.
	Bendras plotas, kv. m


	

	5.2.
	Kambarių skaičius, vnt.


	

	5.3.
	Pastato, kuriame yra butas, statybos metai
	

	5.4.
	Pastato aukštas, kuriame yra butas 


	

	5.5.
	Bute atlikti remonto darbai


	

	5.6.
	Būsto energinio naudingumo klasė (nurodoma energinio naudingumo klasė)
	

	5.7. 
	Atstumas iki Birštono autobusų stoties, m
	


Patvirtinu, kad pasiūlymas atitinka pirkimo sąlygų reikalavimus ir sąlygas. 


PRIDEDAMA:   

1. Buto nuosavybę patvirtinančio dokumento kopija, patvirtinta teisės aktų nustatyta tvarka, .... lapų.

2. Kadastro duomenų bylos kopija (buto kadastro byla turi atitikti esamo buto išplanavimą), .... lapų.

3.  Parduodamo nekilnojamo turto techniniai ir ekonominiai duomenys, ...lapų.

4. Įgalinimus patvirtinantys dokumentai, suteikiantys teisę asmeniui derėtis dėl buto pardavimo (asmens dokumento kopija ar įgaliojimas), ...lapų.

5.  Buto energinio naudingumo sertifikato kopija, ...... 1 egz.

6. Jei butas yra atnaujintame (modernizuotame) name, viešosios įstaigos Birštono būsto energijos taupymo agentūros pažymos apie savininko įvykdytus įsipareigojimus, susijusius su namo modernizavimu, kreditu ir palūkanomis, kopija,  ... lapų.

........................................................


..............................................

 (pareiškėjo vardas, pavardė / pareigos) 

                                                       (parašas)

______________________

                   Butų Birštono mieste pirkimo 

    skelbiamų derybų būdu sąlygų 

         



                3 priedas

(Siūlomo pirkti buto techninės būklės vertinimo forma)

SIŪLOMO PIRKTI BUTO TECHNINĖS BŪKLĖS VERTINIMAS
Gyvenamųjų patalpų, priklausančių …………………............………………………….....................,

(vardas, pavardė arba juridinio asmens pavadinimas)

esančių ……………………………………………………...........……………………………...........,

(adresas)

kambarių skaičius........................., apskaitos prietaisai.........................................................................,

kitos pastabos.........................................................................................................................................

	Eil. Nr.
	Vertinimo kriterijus
	Vertinimo ribos (balai)
	Vertinimo balai
	Vertinimas (balais)

	1.
	Pastatas, kuriame yra butas, eksploatavimo trukmė:
	0–40
	
	

	1.1.
	Atnaujintas (renovuotas)
	
	40
	

	1.2.
	5–10 metų
	
	30
	

	1.3.
	11–20 metų
	
	20
	

	1.4.
	21–30 metų 
	
	10
	

	1.5
	31–50 metų
	
	0
	

	2.
	Buto langų būklė:
	0–10
	
	

	2.1.
	Pakeisti (klijuoto medžio)
	
	10
	

	2.2.
	Pakeisti (plastikiniai)
	
	5
	

	2.3.
	Seni, nekeisti
	
	0
	

	3.
	Buto lauko (išorinės) durys:
	0–10
	
	

	3.1.
	Pakeistos (šarvuotos)
	
	10
	

	3.2.
	Pakeistos (medinės)
	
	5
	

	3.3.
	Pakeistos (plastikinės)
	
	3
	

	3.4.
	Senos
	
	0
	

	4.
	Energinio naudingumo klasė:
	0–20
	
	

	4.1.
	A++
	
	20
	

	4.2.
	A+
	
	18
	

	4.3.
	A
	
	15
	

	4.4.
	B
	
	12
	

	4.5.
	C
	
	10
	

	4.6.
	D
	
	7
	

	4.7.
	E
	
	5
	

	4.8.
	F
	
	2
	

	4.9.
	G
	
	0
	

	6.
	Balkonas
	0–5
	
	

	6.1.
	Yra
	
	5
	

	6.2.
	Nėra
	
	0
	

	7.
	Sandėlis rūsyje
	0–5
	
	

	7.1.
	Yra
	
	5
	

	7.2.
	Nėra
	
	0
	

	8.
	Buto padėtis pastate:
	0–5
	
	

	8.1.
	Vidinis
	
	5
	

	8.2.
	Kampinis
	
	0
	

	9.
	Atstumas iki autobusų stoties
	0–5
	
	

	9.1.
	Iki 500 metrų
	
	5
	

	9.2.
	Nuo 501 metrų iki 1000 metrų
	
	2
	

	
	Iš viso:
	0–100
	X
	


Komisija:

________________                                  __________________________

(parašas)                                                           (vardas, pavardė)

________________                                  __________________________

(parašas)                                                         (vardas, pavardė)

________________                                 ___________________________

(parašas)                                                         (vardas, pavardė)

________________                                 ___________________________

(parašas)                                                         (vardas, pavardė)

________________                                 ___________________________

(parašas)                                                         (vardas, pavardė)

________________                                 ___________________________

(parašas)                                                         (vardas, pavardė)

__________________________

